የሀምሌ 1 አጫጭር ዜናዎች እና ጥቆማዎች
አሰልጣኝ ድራጋን ፖፓዲች ለከርሞ ከኢትዮጵያ ቡና ጋር እንደማይቀጥሉ ታውቋል፡፡ ቡና ሰርቢያዊውን አሰልጣኝ በክብር ለመሸኘት ያሰበ ሲሆን ለቀጣዩ አመትም ፊቱን ወደ ሀገር ውስጥ አሰልጣኞች እንደሚያዞር ተነግሯል፡፡ በቀጣዮቹ ቀናትም አዲሱ አሰልጣኝ ይፋ ይደረጋል ተብሎ ይጠበቃል፡፡ቅዱስ ጊዮርጊስ ታደለ መንገሻና ፍሬው ሰለሞንን የግሉ ለማድረግ ጥረት እያደረገ እንደሚገኝ ተሰምቷል፡፡ ክለቡ በክረምቱ የፈጣሪ አማካይ ችግሩን ለመቅረፍ ቆድሚያ እንደሚሰጥ ታውቋል፡፡ ፍሬው የመከላከያ ኮንትራቱ የተጠናቀቀ ሲሆን ታደለ ወደ አርባምንጭ ያመራው በአንድ አመት ኮንትራት እንደነበር የሚታወስ ነው፡፡ከመከላከያ ጋር በስምምነት መለያየታቸውን ትላንት ይፋ ያደረጉት አሰልጣኝ ገብረመድህን ኃይሌ ወደ ኤሌክትሪክ ለማምራት መቃረባቸው ተነግሯል፡፡ አሰልጣኙ ከኢትዮጵያ ቡና ጋርም ስማቸው ተያይዟል፡፡ኢትዮጵያ ቡና አስራት መገርሳ እና ሳሙኤል ሳኑሚ ከኢትዮዽያ ቡና ጋር ስማቸው ተያይዞ እየተነሳ ይገኛል፡፡ አስራት ከዳሽን ጋር ቀሪ የአንድ አመት ኮንትራት የሚቀረው ቢሆንም የዳሽን ወደ ከፍተኛ ሊግ መውረድ ለቡና መልካም አጋጣሚ ነው ተብሏል፡፡መከላከያ ከአሰልጣኝ ገብረመድህን ኃይሌ ጋር ከተለያየ በኋላ አዲስ አሰልጣኝ ፍለጋ ወደ ገብያ ላይወጣ እንደሚችል ተነግሯል፡፡መከላከያ ቦታውን የገብረመድህን ረዳት ሆነው ሲሰሩ የነበሩት መቶ አለቃ ምንያምር ጸጋዬን የዋና አሰልጣነት እድል ለመስጠት መወሰናቸው ተሰምቷል፡፡ስማቸው ከተለያዩ የአአ ክለቦች ጋር ተያይዞ ሲነሳ የነበረው አሰልጣኝ ውበቱ አባተ በሀዋሳ የመቆየታቸው ነገር እርግጥ የሆነ ይመስላል፡፡ ውበቱ በክለቡ ለመቆየት የሚያስችላቸውን ድርድር እንደጨረሱ ረዳቶቻቸውን የሚያሳውቁ ሲሆን ጫማውን የሰቀለው ሙልጌታ ምህረት የውበቱ ረዳት አሰልጣኝ ይሆናል ተብሎ ይጠበቃል፡፡አሰልጣኝ አሸናፊ በቀለ ከአዳማ ከተማ ጋር በቀጣዩ አመትም ለመቀጠል ከስምምነት ደርሰዋል፡፡በውድድር ዘመኑ አጋማሽ ከክለቡ ሊሌናበቱ ጫፍ ደርሰው የነበሩት አሰልጣኝ አሸናፊ ለከርሞ ከተለያዩ ክለቦች ጋር ስማቸው ቢያያዝም በአዳማ ለመሰንበት ወስነዋል፡፡ሲዳማ ቡና ረዳት አሰልጣኙ አለማየሁ አባይነህን ዋና አሰልጣኝ አድርጎ ለመቅጠር ከስምምነት ላይ እንደደረሱ ተሰምቷል፡፡ አሰልጣኝ አለማየሁ በውድድር ዘመኑ መጨረሻ የአርባምንጭ አሰልጣኝነታቸውን ለቀው ለቀው ሲዳማ ቡናን በረዳት አሰልጣኝነት ከተቀላቀሉ በኋላ በመጨረሻዎቹ የፕሪሚየር ሊግ ጨዋታዎች በጊዜያዊ አሰልጣኝነት ቡድኑን መርተዋል፡፡በኢትዮጵያ ከፍተኛ ሊግ ትላንት ሲካሄድ የነበረው የወሎ ኮምቦልቻ እና አማራ ውሃ ስራ ጨዋታ ሜዳው ጨቅይቶ ለመጫወት አስቸጋሪ ሁኔታ ላይ በመገኘቱ በ75ኛው ደቂቃ ተቋርጦ ዛሬ እንዲቀጥል መወሰኑ የሚታወስ ነው፡፡ ነገር ግን ሜዳው እስካሁን አለመድረቁና ዝናብ እየመጣ ከመሆኑ አንፃር ለሌላ ጊዜ እንዲሸጋገር ተወስኗል፡፡በኢትዮጵያ ከ17 አመት በታች ዋንጫ ነገ አበበ በቂላ ስታድየም ላይ የግማሽ ፍጻሜ ጨዋታዎች ይካሄዳሉ፡፡ 07:00 ላይ ኢትዮዽያ ቡና ከ ወላይታ ድቻ ሲጫወቱ 09:00 ላይ አፍሮ ፅዮን ከ ሀዋሳ ከተማ ይጫወታሉ፡፡የኢትየጵያ ብሄራዊ ሊግ ማጠቃለያ ውድድር ከሀምሌ 14 እስከ ነሀሴ 2 እንደሚደረግ ታውቋል፡፡ የውድድሩ ስፍራም ባቱ (ዝዋይ) ከተማ ሊደረግ ይችላል ተብሏል፡፡ከ17 አመት በታች የኢትዮዽያ ብሄራዊ ቡድን ለዝግጅት ሀዋሳ ከተማ ገብቷል፡፡ ማረፊያውን ሴንትራል ሆቴል ያደረገ ሲሆን ከግብፅ ጋር እስከሚያደርገው የማጣርያ ጨዋታ መቃረቢያ ድረስ በዛው ቆይታ የሚያደርግ ያደርጋል፡፡በአሰልጣኝ አጥናፉ የሚመራው ከ17  አመት በታች ቡድኑ ከነገ ጠዋት ጀምሮ በግብርና ሜዳ ዝግጅቱን ማድረግ እንደሚጀምር ለማወቅ ተችሏል፡፡ወደ ብሄራዊ ሊግ ለማለፍ የሚደረገው የኢትዮጵያ ክልል ክለቦች ሻምፒዮና ነሀሴ 6 እንደሚጀምር ተነግሯል፡፡ በ44 ቡድኖች መካከል የሚደረገው ውድድር አርባምንጭ ከተማ ላይ እንዲደረግ ታስቦ የነበረ ቢሆንም ሊቀየር ይችላል ተብሏል፡፡ በውድድሩ ሩብ ፍጻሜውን የሚቀላቀሉ 8 ክለቦች ወደ ብሄራዊ ሊግ ያልፋሉ፡፡